এর আগে কংগ্রেসের সামনে এক শুনানিতে কোহেন অবশ্য এ ব্যাপারে ট্রাম্প আগেভাগে কিছু জানতেন, সে কথা অস্বীকার করেছিলেন। সে কথার সূত্র ধরে ট্রাম্পের বর্তমান আইনজীবী রুডি জুলিয়ানি দাবি করেছেন, কোহেন একজন আস্ত মিথ্যাবাদী, তাঁর কথার কোনো দাম নেই। অন্যান্য অনেকে অবশ্য বলছেন, কোহেন যদি নিজের দাবির সপক্ষে কোনো তথ্যপ্রমাণ হাজির করতে পারেন, যেমন কোনো চিঠি বা ই-মেইল, তাহলে ট্রাম্প বিপদে পড়তে পারেন। কোহেন জানিয়েছেন, ট্রাম্প জুনিয়র যখন পিতাকে এ কথা জানান, তখন সেখানে আরও অনেকেই উপস্থিত ছিলেন। ম্যুলার যদি তাঁদের সবাইকে তলব করেন, তাহলে তাঁর পক্ষে সত্য উদ্ধার কঠিন হবে না।